text: মৌলভী মোহাম্মদ নইমুদ্দীন (১৮৩২ - ১৯০৭ / ১৯১৬) হলেন বাংলাদেশের একজন প্রখ্যাত আলেম, ধর্মপ্রচারক, লেখক ও সাংবাদিক। তিনি  বাংলায় কোরআন  অনুবাদকদের মধ্যে অন্যতম। এছাড়াও তিনি বাংলা ভাষায় প্রকাশিত অন্যতম প্রাচীন সাময়িক পত্র “আখবারে এসলামীয়া” পত্রিকাটির সম্পাদকের দায়িত্ব পালন করেন।
  
  জন্ম ও পারিবারিক পরিচিতি 
  মৌলভী নইমুদ্দীন ১৮৩২ সালে তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) টাঙ্গাইল জেলার শুরুজ গ্রামে জন্মগ্রহণ করেন।
  
  শিক্ষাজীবন 
  তিনি পাবনার দুলাই মাদ্রাসা ও ঢাকায় ইসলামি ধর্মশাস্ত্রে পড়াশোনা করার পর মুর্শিদাবাদ, বিহার, এলাহাবাদ, আগ্রা, দিল্লি প্রভৃতি স্থানের ধর্মবেত্তাদের নিকট ধর্মতত্ত্ব পাঠ করেন এবং ধর্মীয় জ্ঞানে বিশেষ ব্যুৎপত্তি লাভ করায় ‘আলেম-উদ-দহর’ উপাধিতে ভূষিত হন।
  
  কর্মজীবন
  
  রচনাবলী 
  তিনি বাংলা ভাষায় প্রকাশিত অন্যতম প্রাচীন সাময়িক পত্র “আখবারে এসলামীয়া” পত্রিকাটি সম্পাদনা করতেন। এছাড়াও তিনি বাংলায় কোরআন শরীফ অনুবাদ করার প্রচেষ্টারত ছিলেন।
  
  নঈমউদ্দীন প্রায় ৩০টি ধর্মভিত্তিক গ্রন্থ রচনা করেন। তার অনূদিত কুরআনের প্রথম খণ্ড ১৮৯১ সালের ২৬ সেপ্টেম্বর প্রকাশিত হয়। ১৮৯২ থেকে ১৯০৮ সাল পর্যন্ত ৯ পারায় কুরআনের বাংলা অনুবাদ প্রকাশ করেন। ১৮৯২ সালে চার খণ্ডে ‘ফতোয়া-এ-আলমগীর’ গ্রন্থের বাংলা অনুবাদ প্রকাশ করেন। ১৮৮৩ সালে মাহমুদীয়া প্রেস থেকে ‘আখবার-এ-ইসলামিয়া’ নামে একটি মাসিক পত্রিকা সম্পাদনা করেন। এ দুটি কাজে তাকে পৃষ্ঠপোষকতা করেন করটিয়ার জমিদার হাফিজ মোহাম্মদ খান পন্নী। তার অন্যান্য উল্লেখযোগ্য গ্রন্থের মধ্যে রয়েছে:
  
   কালেমাতল কোফর (১৮৯৭)
   এছাবাতে আখের জ্জোহর (১৮৯৭)
   আদেল্লায়ে হানিফিয়া (১৮৯৭)
   এনসাফ (১৮৯২)
   রফা-এদায়েন (১৮৯৬)
   মায়াদানুল ওলুম
   ইউসুফ সুরার সুবিস্তৃর্ণ তফসির
   সেরাতল মস্তাকিম
   সেরাতল মস্তাকিম (নব পর্যায়)
   ধর্মের লাঠি
   বেতের
   তারাবিহ
   জোব্দাতুল মাসায়েল (১৮৭৩)
   ফতোয়ায়ে আলমগীরী
   ছহী শাহ আলমের কিচ্ছা
   ছহী আলমগীরের কিচ্ছা
   ছহী নূরজাহান বেগমের কিচ্ছা
   ছহী আলাউদ্দীনের কিচ্ছা
   ছহী হোসেন শাহের কিচ্ছা
   গোকাণ্ড
  
  মৃত্যু
  নঈমুদ্দীন ১৯০৮ সালের ২৩ নভেম্বর মৃত্যুবরণ করেন।
  
  আরও দেখুন 
   আখবারে এসলামীয়া
   দেওবন্দি ব্যক্তিত্বের তালিকা
  
  তথ্যসূত্র
  
  বহিঃসংযোগ 
   মোহাম্মদ নইমুদ্দীন - বাংলাপিডিয়া হতে সংকলিত নিবন্ধ।
   আখবারে এসলামীয়া - বাংলাপিডিয়া হতে সংকলিত নিবন্ধ।
  
  বিষয়শ্রেণী:টাঙ্গাইল জেলার ব্যক্তি
  বিষয়শ্রেণী:১৯০৮-এ মৃত্যু
  বিষয়শ্রেণী:কুরআন অনুবাদক
  বিষয়শ্রেণী:১৮৩২-এ জন্ম
  বিষয়শ্রেণী:বাঙালি লেখক
title: মোহাম্মদ নইমুদ্দীন